**Návrhy - pripomienky k Etickému kódexu:**

**Preambula:**

Vsunúť: My, volení predstavitelia – **starosta a poslanci** – mestskej časti ......... atď. vôbec nevadí, že v prvom článku to je konkretizované. - akceptované

**Čl. I. Základné pojmy, bod 1.**

Etický kódex s primerane vzťahuje aj na výkon.......neposlanca: konkretizovať obsah slova **primerane** a dať do zátvorky

Ak sa majú na niektoré vzťahy uplatňovať len niektoré časti jestvujúcej právnej úpravy, používa sa slovo „primerane“. V predmetnom prípade sa na neposlanca môžu uplatňovať iba základné princípy etického kódexu, nemožno uplatňovať povinnosti výslovne stanovené zákonmi výlučne pre starostu alebo miestnych poslancov (napr. volebná kampaň, povinnosť podať oznámenie v zmysle ústavného zákona č. 357/2004 Z.z.). Termín „primerane“ umožňuje pomerne voľný výklad, treba ho používať len v nevyhnutných prípadoch, avšak považujeme ho za vhodný v predmetnom prípade. V návrhu Etického kódexu bude uvedené, aby sa neposlanec zdržal konania, ktoré by mohlo viesť k jeho prospechu. - akceptované

**Čl. II. Etické princípy, prvenstvo práva a verejného záujmu, bod 4.**

Volený predstaviteľ..... odborníkov a občanov: otázka, ako sa realizuje u nás? Bude to len napísané, alebo sa slová naplnia aj obsahom, nakoľko pánom starostom a jeho poradcom, resp. riaditeľom kancelárie starostu je vždy prízvukované, že odborné komisie ktorých členmi sú aj poslanci, sú len poradným orgánom a rozhoduje len starosta??????????????

[Komisia](https://www.noveaspi.sk/products/lawText/13/32960/1/2?vtextu=Komisie%20miestneho%20zastupite%C4%BEstva#lema2940) je vo vzťahu k obecnému [zastupiteľstvu](https://www.noveaspi.sk/products/lawText/13/32960/1/2?vtextu=Komisie%20miestneho%20zastupite%C4%BEstva" \l "lema2941) poradný, iniciatívny a kontrolný orgán obecného [zastupiteľstva.](https://www.noveaspi.sk/products/lawText/13/32960/1/2?vtextu=Komisie%20miestneho%20zastupite%C4%BEstva" \l "lema2942) [Komisia](https://www.noveaspi.sk/products/lawText/13/32960/1/2?vtextu=Komisie%20miestneho%20zastupite%C4%BEstva#lema2960) je iniciatívnym orgánom obecného [zastupiteľstva,](https://www.noveaspi.sk/products/lawText/13/32960/1/2?vtextu=Komisie%20miestneho%20zastupite%C4%BEstva" \l "lema2961) môže teda navrhnúť obecnému [zastupiteľstvu](https://www.noveaspi.sk/products/lawText/13/32960/1/2?vtextu=Komisie%20miestneho%20zastupite%C4%BEstva" \l "lema2962) obce, aby sa zaoberalo určitými záležitosťami. [Komisia](https://www.noveaspi.sk/products/lawText/13/32960/1/2?vtextu=Komisie%20miestneho%20zastupite%C4%BEstva#lema2963) plní tiež kontrolné úlohy, teda je súčasťou vnútorného kontrolného systému obce. Keďže ide o orgán obecného [zastupiteľstva,](https://www.noveaspi.sk/products/lawText/13/32960/1/2?vtextu=Komisie%20miestneho%20zastupite%C4%BEstva" \l "lema2964) hlavnou náplňou jej kontrolnej činnosti je kontrola plnenia uznesení obecného [zastupiteľstva](https://www.noveaspi.sk/products/lawText/13/32960/1/2?vtextu=Komisie%20miestneho%20zastupite%C4%BEstva" \l "lema2965) a dodržiavania všeobecne záväzných nariadení obce. Slovným „spojením zapájať do rozhodovania“ sa kladie dôraz práve na odborné zázemie komisií, ktoré síce v rozhodovacom procese zo zákona nemôžu uplatňovať samotný výkon rozhodovacej moci, avšak obzvlášť dôležitá je ich poradná a iniciatívna úloha, ktorá konečné rozhodnutie formuje alebo iniciuje. Samotný výkon rozhodnutia je však na orgánoch mestskej časti ( orgánmi mestskej časti sú :starosta, miestne zastupiteľstvo).

**Čl. III. Konflikt záujmov, bod 2.**

V texte v časti ..... najmä pri nakladaní s majetkom nie mesta, ale **mestskej časti**

**akceptované**

**Čl. IV. Deklarácia majetkových a finančných pomerov**

Volený predstaviteľ..... **osobitným predpisom**. Akým predpisom – dopísať názov a číslo predpisu

Akceptované (ústavný zákon č. 357/2004 Z.z. o  ochrane verejného záujmu o pri výkone funkcií verejných funkcionárov).

**Čl. V. Dary a zákaz korupcie, bod 2.**

Otázka: opiera sa o nejaký zákon, vyšší predpis, nariadenie, alebo bude to náš interný predpis?

Ide o fakultatívnu úpravu bez explicitnej opory v inom osobitnom predpise, ktorá sa navrhuje zaviesť práva týmto kódexom. Uvedené ustanovenie je možné vypustiť. Je na rozhodnutí miestneho zastupiteľstva, či si prijímanie a evidenciu darov chce, alebo nechce upraviť vo vnútornom predpise.

**Čl. VIII. Prijímanie a hodnotenie zamestnancov**

Tu neplatí výberové konanie a rozhodovanie výberovej komisie pri posudzovaní o uchádzačov o miesto??? Odporuje to článku I. bod 8.

Výberové konanie je zákonom o výkone práce vo verejnom záujme obligatórne predpísané iba pre vedúcich zamestnancov, pričom aj v tomto procese je nevyhnutné dodržiavať práve princípy profesionálnych schopností a zručností. Výberovým konaním na obsadenie miesta vedúceho zamestnanca sa overujú schopnosti a odborné znalosti uchádzača, ktoré sú potrebné alebo vhodné vzhľadom na povahu povinností, ktoré má zamestnanec vykonávať na mieste vedúceho zamestnanca. Pri výberovom konaní sa musí dodržiavať zásada rovnakého zaobchádzania v pracovnoprávnych a obdobných právnych vzťahoch.

Článok I. bod 8 znie: **Mestskou časťou** sa rozumie mestská časť Bratislava-Podunajské Biskupice.

**Čl. IX. Rešpektovanie úloh zamestnancov**

Raz sa hovorí o volenom predstaviteľovi (bod 2.), a viackrát o zvolených predstaviteľoch (bod 1.,3.,4.).

Akceptované. Aj v bode 2 je singulár nahradený plurálom.

Je to zmätočné. Bod 1. volení predstavitelia – starosta a poslanci – rešpektujú úlohy a povinnosti zamestnancov a bez zaujatosti im poskytnú potrebné informácie v súlade s ich postavením a funkciou: poslanci, alebo starosta má poskytnúť zamestnancovi informácie o svojom postavení a funkcie? Nie zamestnanec má poskytnúť relevantné informácie o svojej činnosti a postavení? (máme na mysli stavebný úrad, ktorý nedáva konkrétne informácie k určitým prácam). V bode 4. Volení predstavitelia dohliadajú na to, aby pracovné podmienky....... . Poslanci ako môžu dohliadať na vyhovujúce pracovné podmienky zamestnancov. To môže jedine starosta, ako volený!

Keďže sa jedná o etický kódex volených predstaviteľov mestskej časti v navrhovanom článku a jeho bodoch je deklarovaná spolupráca a podpora vytvárania podmienok pre činnosť zamestnancov úradu. Tvorba pracovných podmienok ako aj odborných školení je viazaná rozhodnutím miestneho zastupiteľstva, lebo ich napĺňanie je viazané na potrebu finančných prostriedkov, ktoré sú súčasťou rozpočtu mestskej časti. Je na rozhodnutí poslancov, či v Etickom kódexe chcú deklarovať túto spoluprácu, alebo nie. – pre návrh ponechávame v pôvodnom znení.

**Čl. XI. Záverečné ustanovenia, bod 1.**

Prieklepová chyba, v prvej vete na konci riadku vypadne jedno **sa**

**Akceptované**